Индекс на документирана информация

РИ-ИСУ-07.01.01.00.00/3-3

**„АСАРЕЛ – МЕДЕТ“ АД – ГР. ПАНАГЮРИЩЕ**

**Рег. № 93-00-1561/09.05.2025 г.**

**Техническо задание**

**ОТНОСНО:** “**Възобновяване на бетонови пътища и площадки в района на ОФ “Асарел“**

**1. Съществуващо положение**

В района на Обогатителната Фабрика към инфраструктурата са изградени пътищата, площадки и подходи, които служат за достъп до отделните корпуси. По-голямата част от тях са изградени от стоманобетон. Главният път, който свързва главния вход на „Асарел–Медет“ - КПП №1 с административната сграда на ОФ и административната сграда на Рудника е с пътна настилката от асфалт. Един от най-натоварените участъци е покрай „Реагентно отделениe“, подходът към бункерите за негасена вар и покрай КССТ и Варова централа. По този участък ежедневно се движат автосамосвали, които доставят вар за нуждите на ОФ. Също така по него се движи и автобусът, който транспортира работният персонал до работните им места и друга специализирана техника. В продължение на времето под влиянието на различни атмосферни условия и интензивен трафик те започват да се разрушават и се нарушава целостта на пътната настилка.

**2. Условия за същността/цел/, съдържанието/предмет/.**

**2.1. Същност /цел/ на услугата:**

Целта на ТЗ е избор на изпълнител на строително-ремонтни работи за възобновяване на бетонови пътища и площадки в района на ОФ “Асарел“

**2.2. Съдържание /предмет/ на услугата:**

Да се възстанови бетоновата настилка с нарушена цялост в района на Обогатителна фабрика. Очакваният ефект е подобряване на инфраструктурата в района на ОФ, минимизиране на евентуални повреди по МПС-тата, използващи този пътен участък и предотвратяване на евентуална възможност от ПТП и трудова злополука.

**3. Обем на услугата. Основни технико-технологични параметри. Специфични изисквания към услугата.**

**3.1. Обхват и обем на строително-ремонтните работи за обекта**

За реализиране на задачата е необходимо да се изпълнят всички предвидени строително-ремонтни работи, описани в **Приложение №1** – Количествена сметка.

Видове дейности:

***- Подготовка за разширяване габарита на пътя на места, указани от Възложителя:***

**3.1.1**. Изкоп с багер в земни почви на дълбочина **до 60 см** и натоварване на автосамосвал;

**3.1.2**. Транспорт на земни почви на разстояние до **5 км.**

**3.1.3**. Полагане и уплътняване на чакълен подложка с дебелина до 40 см, и фракция 0-75мм;

***- Подготовка за възстановяване на съществуваща бетонова настилка***

**3.1.4.** Изрязване с фугорез и отстраняване на компрометирания бетон до 35 см от площите, описани в скица - **Приложение №16**. Представените площи са приблизителни. След изпълнението те ще бъдат измерени от геодезисти.

Извозване на отпадъците - на регламентирано за целта депо, спазвайки правилата за депониране на строителни отпадъци /**Приложение № 9**/.

**3.1.5.** Полагане и уплътняване на чакълена подложка с минимална дебелина 15 см и фракция 0-75 мм.

***- Полагане на бетонова настилка:***

**3.1.6.** Полагане над уплътнения чакъл на полиетиленово фолио .

**3.1.7.** Изготвяне и полагане наармировка N10, каре 15х15 см.

**3.1.8.** Допирните повърхности към съществуващите настилки се обмазват с бетон-контакт.

**3.1.9.** Доставка и полагане набетон В30 - СУ до 20 см.

**3.1.10.** Обработка на бетоновата повърхност чрез пердашене.

**3.1.11.** Запечатване на фугите с еластичен фугопълнител.

**3.1.12.** Да се спазват наклоните за нормално отводняване на пътища и площадки.

**3.1.13.** Защита на ремонтираните участъци до втвърдяването им и грижа за бетона след полагането му.

**3.2. Материали за изпълнение:**

- Чакъл;

- Полиетиленово фолио;

- Бетон В30, сулфатоустойчив /СУ/;

- Арматура А-I и A-III;

- Бетон-контакт;

- Еластичен фугопълнител.

Влаганите материали на обекта трябва да бъдат с необходимата здравина и дълготрайност, необходими за целите, за които ще бъдат използвани. За всички вложени материали трябва да се представят спецификации, сертификати и декларации за съответствие на влаганите материали. Всяко изделие трябва да е окомплектовано със сертификат.

**3.3. Специфични изисквания за изпълнение на задачата:**

Кандидатите трябва да имат предвид при изготвяне на своето предложение и да дадат необходимата информация за специфичните условия на **Възложителя**, подробно описани в **Приложение №8**.***В това приложение не се нанасят конкретни цени.***

Всички разходи, които предвиждат кандидатите, свързани с описаните специфични изисквания, временно строителство и други видове работи (ако има такива по тяхна преценка), да се декларират в **Приложение №8** като по този начин се гарантира, че те могат да осигурят тези изисквания на Възложителя, като разходите за това трябва да се предвидят в отделните единични цени за видовете СРР в **Приложение №1**.

**Относно отпадъците генерирани на обекта:**

* Строителните отпадъци да се извозват на регламентираните депа;
* При сключване на договор с бъдещия **ИЗПЪЛНИТЕЛ**, същият ще трябва да представи всички изискуеми документи по Закона за управление на отпадъците и подзаконови нормативни актове, в това число работни листове за класификация на отпадъците, разрешение за събиране и оползотворяване, както и за транспорт на строителни отпадъци или договор с фирма притежаваща регистрационен документ за транспорт;
* Фирмата оферент е длъжна да осигури и изпълни условията по „НАРЕДБА за управление на строителните отпадъци и за влагане на рециклирани строителни материали” и да подпише декларация за управление на строителните отпадъци – **Приложение №9**;
* Всички разходи свързани с управление на отпадъците да се предвидят от оферентите като интегрирани такива в отделните цени за видовете СРР поПриложение № 1.

**4. Изисквания към оферентите за подготовка, изготвяне и комплектоване на Офертната документация:**

**Общи условия**

* Всеки кандидат следва да представи само едно свое офертно предложение.
* Предложението трябва да е написано четливо, да няма механични и други явни поправки по него.
* Офертното предложение трябва да бъде съставено от две части – Част първа "ТЕХНИЧЕСКО ПРЕДЛОЖЕНИЕ" и Част втора "ЦЕНОВО ПРЕДЛОЖЕНИЕ".

**4.1. Финансова част/ Ценово предложение** – към офертата трябва да се приложи:

1. Предложения за крайни единични „твърди” цени по видове работи, като в единичните цени за даден вид дейност са включени всички съпътстващи дейности и операции. Посочените единични цени трябва да останат такива за целия период на строителството, отчитайки инфлационни и др. процеси, влияещи пряко върху формирането им, като например осигуряване на подходи, извършване на различни замервания, предвиждане на всички товаро–разтоварни и транспортни работи за влаганите материали и др. ресурси – франко обекта, за демонтираните отпадни материали и отпадъци - франко съответен склад или сметище, съобразно характера им, и др. подобни обезпечаващи извършването на дейностите по **Приложение №1**.
2. Цени на основни видове материали – **Приложение №2**
3. Предложение за елементи за ценообразуване на видове работи, възникнали в процеса на работа и невключени в **Приложение №1** (попълват се в **Приложение №3**) .
4. Обща рекапитулационна стойност за услугата, лева без ДДС. Условия за разплащане и начин на разплащане /аванс и др./. Начин за гарантиране на аванса. – **Приложение №4**
5. Фирмен ценоразпис на цените на машиносмени на ползваната механизация с включени допълнителни разходи и печалба.

**ПОЯСНЕНИЕ:** Всички описани документи, съставящи „Ценово предложение”, при подаване на офертата се поставят в отделен по-малък запечатан непрозрачен плик с надпис „Ценово предложение”, който плик се поставя заедно с плика „Техническо предложение” в общ голям плик, оформен съгласно изискванията в част 4. „ Изисквания към оферентите за подготовка, изготвяне и комплектоване на Офертната документация“ от настоящето Техническо задание.

**4.2 Техническа част/предложение –** към офертата трябва да се приложи**:**

1. **Приложение №5** – Пакет условия, свързани със срока за изпълнение на обекта и **Приложение №6** – „Общ срок за изпълнение на услугата”.
2. При попълването на тези приложения кандидатите да отчетат следната **етапност** при сроковете за реализация на СРР:

|  |  |  |  |
| --- | --- | --- | --- |
| № | Етапи /междинни срокове в кал.дни/ | Документи по образец | Важни дати |
| 1. | Откриване на строителна площадка на обекта | Протокол обр.2 | Датата на подписан акт обр.2 се счита за «**Начало»** на срок за изпълнение |
| 2. | Готовност за започване и период за мобилизация |  |  |
| 3. | Период на СРР |  |  |
| 4. | Период за подготовка на екзекутиви и отстраняване на недоделки |  |  |
| 5. | Установяване годността на строежа за приемането му от комисия | Констативен акт – двустранен | Дата на подписване на констативен акт се счита «**Край**» на срок за изпълнение |

При разработката на тези приложения кандидатите да посочат:

* Срока за изпълнението на същинските СРР – при следните условия за организиране на работния режим:

√ двусменен 16-часов работен ден ;

√ непрекъснат работен режим /без прекъсване в почивни дни/ .

* ПЕРСОНАЛЪТ- брой технически и работнически състав, който ще бъде ангажиран за изпълнението на СРР на обекта при горепосочените работни условия;
* Краен срок за предаване на обекта ( като условна дата).

**ИЗПЪЛНИТЕЛЯТ** да даде срок за изпълнение на СРР за обекта в календарни дни за пълния обем по наличната документация и КСС /**Приложение №1**/.

Всички срокове да бъдат посочени в **КАЛЕНДАРНИ ДНИ**.

1. Гаранционен срок за качествено извършена работа – **Приложение №7.**
2. Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта - **Приложение №8.**
3. Декларация за спазване на изискванията за «управление на строителните отпадъци», съгласно действащата нормативна уредба - **Приложение №9.**
4. Проекто-договор и “Общи условия към договори, сключвани от „Асарел-Медет“ АД с външни партньори” /не се попълва, само се парафира и подпечатва всяка страница като свидетелство, че оферентът е запознат с условията по него/. Бележки към проекто-договора НЯМА да се приемат в последващи етапи от проучването. – **Приложение №10.**
5. Декларация за срок на валидност – **Приложение №11.** Да се посочи срок на валидност на офертата не по-малък от 120 календарни дни.
6. Административни сведения, точен адрес, имената на лицата за контакти, телефон, факс и Е-mail – **Приложение №12.**
7. Декларация за ползване или не на подизпълнители – **Приложение №13**, както и декларация от управителя на подизпълнителя, че дава своето предварителното съгласие за работа по определена част от Обекта.
8. Фирмата оферент трябва задължително да направи оглед на обекта и добре да прецени обема на работата, след което се представя и подписва декларация за оглед – **Приложение №14.**
9. Декларация за конфиденциалност, която се подписва в два екземпляра. Единият екземпляр се подписва от представител на кандидат - **ИЗПЪЛНИТЕЛЯ** преди извършване огледа на обекта и остава при **ВЪЗЛОЖИТЕЛЯ**. Вторият екземпляр се подписва от Управителя /Изп.директор на кандидата и го прилага в офертата си – **Приложение №15**.
10. Декларация относно изискванията на „Асарел Медет“АД за съответствие с режим на наложени международни ограничителни мерки и мерки върху търговията – **Приложение №17.**
11. Автореференция с описание на дейностите, които фирмата изпълнява.
12. Доказателства за технически опит, квалификация и възможности на кандидата със следните документи:

* Справка за фирмата към момента на подаване на офертата за наличния средносписъчен брой на работещите във фирмата /в т.ч. брой квалифициран работнически и ИТР персонал/;
* Справка за налична собствена строителна механизация и автотранспорт;
* Удостоверения за членуване в браншови организации;
* Справка за изпълнени обекти от **подобен характер** през последните 3 /три/ години с пълно описание на предмета и посочване на цена, срок на изпълнение и данни за съответния възложител;
* Референции /минимум **3** бр./ **за обекти с подобен характер** за последните три години и референтен лист с адреси, телефонни номера и лица за контакти от други възложители.

1. Удостоверение за актуалното състояние на фирмата.
2. Финансов отчет, одитиран от експерт счетоводител за изминалата финансова година, както и текущ междинен финансов отчет към последното тримесечие.
3. Копие от документ за застраховка за професионална отговорност по реда на чл. 171 ЗУТ.
4. Копие от документ за наличие на системи за контрол: Обхватът на сертификацията трябва да съответства на предмета на поръчката.
5. Изисквания за съдействие от страна на Възложителя и условия за изпълнение на задачата. /ако няма се декларира/.

**ПОЯСНЕНИЕ:** Всички описани документи, съставящи „Техническо предложение”, при подаване на офертата се поставят в отделен по-малък запечатан непрозрачен плик с надпис „Техническо предложение”, който плик се поставя заедно с плика „Ценово предложение” в общ голям плик, оформен съгласно изискванията в част 4. „ Изисквания към оферентите за подготовка, изготвяне и комплектоване на Офертната документация“ от настоящето Техническо задание.

**4.3. Важни услови за участниците:**

* При непредставяне на който и да е от указаните в т.4.1 и 4.2 документи или при непопълване на, което и да е от приложенията по образец с указания за попълване, съответният участник ще бъде декласиран от по-нататъшно участие в процедурата.
* Попълнените приложения №1 и №2 се представят, както на хартиен, така и на електронен носител CD /DVD/ диск в Excel формат по формулярите образец на Възложителя.
* Офертите се представят, като части Финансова и Техническа се поставят в два отделни по-малки непрозрачни плика, които от своя страна се поставят в общ голям непрозрачен плик.
* Класирането на участниците в настоящата процедура и крайният избор на Главен изпълнител ще бъде извършено по комплексна методика за оценка на предложенията съобразно одобрени критерии.

**5. Начин и критерии за приемане на извършената работа. Качествени изисквания към услугата:**

* 1. Възложителя има право да посещава площадката на строително–монтажните и ремонтни работи по всяко едно време, с цел контрол върху спазване на техническото решение и качеството на изпълнение.
  2. ПИПСМР.
  3. Протоколи по Наредба № 3.
  4. Протоколи от лабораторни измервания, единични изпитания, прогонки, наладъчни работи, 72-часови проби при експлоатационни условия и др..
  5. Да се влагат при изпълнението качествени материали, отговарящи на съответните действащи стандарти, отраслови нормали и на изискванията за съответствие на строителните продукти, като за това се представят нужните документи- сертификати и декларации за съответствие на продуктите. Съхранението на материалите и технологията за влагането им в строителния обект също трябва да отговаря на съответните технически изисквания за това.
  6. Междинното отчитане и разплащане на извършените работи ще се извършва на база двустранно съставен и подписан протокол обр.19 от Възложител и Изпълнител и междинен приемо-предавателен протокол.
  7. Подготовка на екзекутиви.
  8. Снимков материал.
  9. Констативен акт за установяване годността на строежа за приемане.
  10. Окончателно отчитане и приемане ще стане с Окончателен приемо-предавателен протокол за изпълнените работи, утвърден от Изпълнителния директор. От датата на утвърждаването започват да текат гаранционните срокове за СРР по договор.
  11. Изпълненият обем СРР, подлежащи на заплащане ще се отчита и заплаща въз основа на следните документи:
* Количествено-стойностна сметка (Протокол за установяване и заплащане на извършените видове СРР с натрупване от началото на изпълнението, подписана от представители на Възложителя и Изпълнителя;
* Заверена от Възложителя, подробна количествена ведомост към всеки протокол за установяване и заплащане на извършените видове СРР, придружена с чертеж с точни данни и размери на изпълнените работи. Протоколи за приемане на скрити работи (задължително придружени със снимков материал с обозначен мащаб) и други изискуеми задължително, по образци съгласно „Наредба №3/31.07.2003г. за съставяне на актове и протоколи по време на строителството” и изискванията на **ПИПСМР**, заверени от Възложителя; Декларация за съответствие (сертификат) на материалите, полуфабрикатите и изделията;
* Анализи за единичните цени на изпълнените СРР, които не са определени в Приложение КСС към договора;
* Искане за плащане (Сметка обр.22);
* Протокол от лицензирана лаборатория от извършените замери;
* Издадена данъчна фактура от Изпълнителя;
* При непредставяне на някой от изредените документи не следва да бъде извършено разплащане на актуваните СРР.
  1. Изпълнителят е длъжен да актува само изцяло извършени и годни за приемане СРР.
  2. Качеството на изпълнените СРР и замерването им се извършва съгласно изискванията на Правилата за изпълнение и приемане на СМР и изискванията в предоставените чертежи.
  3. Некачествено извършените работи извън нормативите на Правилата за изпълнение и приемане на СРР и изискванията в предоставените чертежи не се заплащат от Възложителя, поправят се за сметка на Изпълнителя или се разрушават за сметка на Изпълнителя, след съставяне на двустранен протокол за некачествено извършени работи.
  4. Количествата на изпълнените работи ще се доказват по време на тяхното изпълнение, двустранно между Изпълнителя и Възложителя.
  5. Остойностяването на изпълнените видове работи, ще се извършва по приети твърди единични цени в Приложение 1, елементи на ценообразуване за дейности извън Приложение 1 и доказани количества.

1. **Други условия**
   1. Да се спазват Общите условия към договорите с изискванията за дейности, изпълнявани от външни партньори в контролираните от „Асарел-Медет” АД територии, относно здраве и безопасност при работа, пожарна безопасност, опазване околната среда, пропускателен режим, сигурност и кадрово осигуряване.
   2. Задължително е спазването на предписанията на отдели „БЗР”, „ВК”, „Екология” и „Фирмена сигурност” и от контролните органи.
   3. При изпълнението СРР на обекта да се извършва оценка на риска и периодични контролни измервания на параметрите на факторите на средата свързани с оценката на риска. Да се извършва периодична поддръжка на съоръженията, свързани с изискванията по ЗБР и ПАБ.
   4. Стриктно да се спазват действащи нормативни документи по осигуряване на здраве и безопасност при работа.
   5. Задължително е изискването за наличие на постоянно техническо ръководство.
   6. На оферентите ще бъде осигурен достъп до обекта за периода, обявен за изготвяне на офертите. На избрания изпълнител ще се осигурят условия за работа в рамките на работното време на Дружеството (едносменно или дву-/три-сменно работно време, съобразно условията по договора).
   7. Оферентите могат да извършат оглед на обекта след предварително съгласуване деня посещението, но не по-късно от 5 календарни дни преди определения краен срок за подаване на оферти.
   8. Офертите да се представят до 15:30 часа на ............... 2025 г. по един от следните начини:
   9. Кандидатите в процедурата изготвят предложението си в един оригинален екземпляр. Предложението на кандидата се поставят в голям непрозрачен плик, който се запечатва и надписва по следния начин:

* На ръка в **Деловодството** на “Асарел-Медет” АД, запечатани в плик, адресирани до Изпълнителния Директор на “Асарел – Медет” АД, ПК: 4500, гр. Панагюрище с надпис: **“Оферта за Възобновяване на бетонови пътища и площадки в района на ОФ “Асарел“**  и забележка: „**Да се отвори само в присъствието на определената за целта комисия !**”.
* По обикновена или куриерска **поща**, запечатани в плик, адресирани до (както в предишната точка) /валидно е и пощенско клеймо/.
* На e-mail: **pbox@asarel.com**, лично на вниманието на Изпълнителния Директор.
  1. Офертите се отварят и разглеждат от избраната за целта комисия .
  2. Резултатите се оповестяват с приключване на работата на комисията, като подбора на подадените оферти се извършва по утвърдена методика.

Обръщаме внимание на участниците, че създадения ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

**7. За контакти**

„Асарел – Медет” АД, Инвеститорски контрол – инж. Стойо Боснев,

тел: 0357/60210 вътр. 651, e-mail: [stoyobosnev@asarel.com](mailto:stoyobosnev@asarel.com)

**8. Приложения:**

1. Приложение №1 – „Техническа спецификация за обекта” – Количествена сметка;
2. Приложение №2 - Техническа спецификация на основните материали, които ще бъдат влагани на обекта;
3. Приложение №3 – Справка за ценообразуващи показатели.
4. Приложение №4 – Предлагана обща офертна цена и начин за разплащане.
5. Приложение №5 – Пакетът условия, свързани със срока за изпълнение – срокове и времетраене, план-график с начален и краен срок, справка за готовност за отпочване на работа.
6. Приложение № 6 – Общ срок за изпълнение.
7. Приложение №7 – Декларация за предложен гаранционен срок.
8. Приложение №8 – Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта.
9. Приложение №9 – Декларация за спазване на условията за Управление на строителните отпадъци
10. Приложение №10 – Проекто-договор за строителство и “Общи условия към договори, сключвани от „Асарел-Медет“ АД с външни партньори” (Приложение №4 към Проекто-договора).
11. Приложение №11 – Декларация за срок на валидност.
12. Приложения №12 – /12-1, 12-2 и 12-3/ – „Административни сведения” и Декларации за отсъствие на обстоятелства.
13. Приложение №13 – Образец на Декларация за Подизпълнители.
14. Приложение №14 – Декларация за оглед на площадката.
15. Приложение №15 – Образец на Декларация за конфиденциалност.
16. Приложение №16 – Ситуационна схема на обекта.
17. Приложение №17 – Декларация относно изискванията на „Асарел-Медет“ АД за съответствие с режим на наложени международни ограничителни мерки и мерки върху търговията.